ХТМУ част от Националния научно-образователен фестивал „Намереното поколение”

 На 25 и 26 януари 2020 година изследователи от Химикотехнологичен и металургичен университет взеха участие в първия Национален научно-образователен фестивал „Намереното поколение“, който се проведе в Националния дворец на културата в София.

 Учените от ХТМУ разкриха пред посетителите тайните на химични експерименти, методите за компостиране, светът на цветните стъкла, както и система за наблюдение и управление на характеристиките на работната среда. Всички успяха да наблюдават и уникалната роботизирана ръка, която се управлява чрез смартфон. Посетителите пред нашия щанд бяха изключително много и заинтригувани от видяното.

 Събитието бе уважено от еврокомисарят Мария Габриел, която остана впечатлена от нашия щанд и представяните нас експерименти. Еврокомисарят разговаря с Ректора на ХТМУ и обсъдиха новите тенденции в инженерните специалности.

 Заинтригуван от нашето представяне остана и водещият на събитието актьорът Александър Кадиев.

 Учените от нашия университет не спират да участват активно в научни семинари, но не изпускат и възможностите да представят науката по по-лесен начин на децата – нашето бъдеще.